armvectores/hy_wikipedia_2023 huggingface dataset:
Մարգար Ժամհարյան

Մարգար Ժամհարյան (մականունը՝ Մռավ, 1905), հայ ֆիդայի, վրիժառու, ռազմական գործիչ։


== Կենսագրություն ==
Մռավը ծնվել է 1877 թվականին Ռուսական կայսրության Ելիզավետպոլի նահանգում՝ ներկայիս Արցախի Հանրապետության տարածքում։ Զինվորական ծառայությունը անցկացրել է ռուսական բանակում (Սանկտ Պետերբուրգ)։ Ուսման նպատակով մեկնել է Պրուսիայի թագավորություն (Գերմանիա), սակայն, կրթությունը անավարտ թողնելով, վերադարձել է Հարավային Կովկաս։ Ընդգրկվել է Ելիզավետպոլի նահանգում գործող հայկական ինքնապաշտպանական մարտական խմբակներին։
Գանձակում կազմակերպել և իրագործել է հակահայկական գործունեությամբ աչքի ընկնող փոխնահանգապետ Լոլաձեի սպանությունը։ Ռազմական գործողությունից հետո մեկնել է Արևմտյան Հայաստան՝ Կարին, Բաղեշ, Մուշ, որտեղ ընդգրկվում է Հակոբ Զավարյանի բուժապահովման ստորաբաժանման կազմում։ Մասնակցել է հայ-թուրքական կռիվներին։
Մարգար Ժամհարյանը զոհվել է 28 տարեկան հասակում Շուշի քաղաքի ինքնապաշտպանական կռիվների ժամանակ։


== Ծանոթագրություններ ==
Հետսառըպատերազմյան նոր աշխարհակարգ


== Հետսառըպատերազմյան նոր աշխարհակարգը ==
1990 թվականին Քուվեյթի դեմ իրաքյան ագրեսիայից հետո, ԱՄՆ նախագահ Ջորջ Բուշ Ավագը շրջանառության մեջ դրեց նոր աշխարհակարգ հասկացությունը։

1990 թվականի սեպտեմբերի 11-ին ԱՄՆ-ի Կոնգրեսի զույգ ուղղված իր ելույթում նա նշեց. «Դուրս գալով անախորժություններով լի այս ժամանակներից՝ մեր 5–րդ նպատակը կլինի նոր աշխարհակարգը, որը կարող է ի հայտ գալ իբրև նոր դարաշրջան՝ ահաբեկչության սպառնալիքից ավելի ապահովագրված, ավելի հզոր՝ արդարության հետապնդման գործում, և ավելի ապահով՝ խաղաղության որոնումներում։ Մի ժամանակաշրջան, որում աշխարհի՝ Արևելքի և Արևմուտքի, Հյուսիսի և Հարավի ազգերը կարող են բարգավաճել և ապրել «ներդաշնակության մեջ»»։
Սոցիալիստական համակարգի փլուզումը Արևելյան Եվրոպայում, Գերմանիայի վերամիավուրումը և ապարտեիդի (տարանջատման)  ավարտը Հարավային Աֆրիկայում ազդարարեցին «նոր դարաշրջանի» սկիզբը։
Ռուսաստանի Դաշնությունը մնում էր միակ տերությունը, որն ուներ ԱՄՆ-ի ոչնչացման ներուժ։ Այս փաստը լարված իրավիճակ էր ստեղծել միջազգային հարաբերություններում։ Դասական երկբևեռ համակարգը վերացավ դեռ 1991 թ., քանզի սոցիալիստական համակարգը այլևս գոյություն չուներ։ ԱՄՆ-ի և Ռուսական Դաշնության միջև երբևեռությունը պահպանվում էր միայն ռազմաքաղաքական բնագավառում, քանի որ մնացյալ բնագավառներում ԱՄՆ-ն բացահայտ առավելություն ուներ Ռուսաստանի նկատմամբ։
Նախկին Խորհրդային միության և սոցիալիստական համակարգի պետությունների տարածքում բազմաթիվ զինված հակամարտություններ էին ծագել, ինչպես նաև ԱՄՆ-ը և ՆԱՏՕ-ի անդամ երկրները ավելի լայնորեն էին դիմում ուժի կիրառմանը՝ իրենց շահերն ապահովելով տեղական և տարածաշրջանային հակամարտություններում։ Այս իրադարձությունների պատճառով աճում էր ուժի դերը երկրների հարաբերություններում։ Սակայն արդեն 1990-ական թվականների կեսերից սկսեց վերելք ապրել խաղաղարար առաքելությունների դերը, որի էությունն այն էր, որ առանձին հակամարտություններ դադարեցման նպատակով միջազգային հանրությունը կարող է դիմել նաև ուժային միջոցների կիրառմանը։


== Աղբյուրներ ==
Համաշխարհային պատմություն 12. Հումանիտար հոսք
Վիլեր լը Տիել

Վիլեր լը Տիել (ֆր.՝ Villers-le-Tilleul), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 258 մարդ, բնակչության խտությունը` 29.97 մարդ/կմ²։ Բնակավայրը զբաղեցնում է 8.61 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 16 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 55։ Ակտիվության ցուցանիշը կազմում է 69,1 %։ 123 աշխատունակ մարդկանցից աշխատել է 118 անձ (68 տղամարդ և 50 կին)։ Գործազուրկ են եղել 5 անձ (0 տղամարդ և 5 կին)։ 55 անաշխատունակներից 18-ը եղել են աշակերտներ կամ ուսանողներ, 21-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ՀՀ ԶՈՒ ավագ սերժանտ

ՀՀ ԶՈՒ ավագ սերժանտ, զինվորական կոչում, որը կրում են Հայաստանի Հանրապետության զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր ստորաբաժանման կամ բարձրագույն հրամանատարության կողմից ստացել են այն։ ՀՀ ԶՈՒ ավագ սերժանտ զինվորական կոչումը ներկայացնող ուսադիրը բաղկացած է մեկ հաստ V–աձև նշանից, որի սուր ծայրն ուղղված է ներքև։ Ավագ սերժանտ կոչում ստացած զինծառայողները դասվում են սերժանտների շարքում։


== Տես նաև ==
ՀՀ ԶՈՒ եֆրեյտոր
ՀՀ ԶՈՒ կրտսեր սերժանտ
ՀՀ ԶՈՒ սերժանտ
ՀՀ ԶՈՒ ավագ
ՀՀ ԶՈՒ լեյտենանտ
ՀՀ ԶՈՒ ավագ լեյտենանտ
ՀՀ ԶՈՒ կապիտան
ՀՀ ԶՈՒ մայոր
ՀՀ ԶՈՒ փոխգնդապետ
ՀՀ ԶՈՒ գնդապետ
ՀՀ ԶՈՒ գեներալ-մայոր
ՀՀ ԶՈՒ գեներալ-լեյտենանտ
ՀՀ ԶՈՒ գեներալ-գնդապետ


== Ծանոթագրություններ ==
Տյուկանովո 2-րդ

Տյուկանովո 2-րդ (ռուս.՝ Тюканово 2-е, բաշկիրերեն՝ 2-се Төкән), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանացեի

Կանացեի (իտալերեն՝ Canazei), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։ Կոմունան գտնվում է Իտալիայի հյուսիսում՝ Վալ դի Ֆասայի վերին շրջանում՝ Տրենտոյից 110 կմ դեպի հյուսիս։ Կոմունան իր անունն ստացել է լատիներեն «cannicetus» բառից։
Բնակչությունը կազմում է 1819 մարդ (2008), բնակչության խտություն՝ 27 մարդ/կմ²։ Զբաղեցնում է 67 կմ² մակերես։ Փոստային ինդեքս՝ 38032։ Հեռախոսային կոդ՝ 0462։
Տնտեսության հիմնական շարժիչ ուժը զբոսաշրջությունն է։ Ձմռանը գործում է լեռնադահուկային սպորտաձևը, իսկ ամռանը՝ սպորտային տուրիզմ և ալպինիզմ։
2001 թվականի մարդահամարի ժամանակ, 1,818 բնակիչներից 1,498-ը (82.4%) որպես իրենց մայրենի լեզու նշել են լադիներենը (անգլ.՝ Ladin language):


== Պատկերասրահ ==

		
		


== Արտաքին հղումներ ==
Կոմունայի քարտեզ Archived 2009-12-17 at the Wayback Machine.


== Ծանոթագրություններ ==
Կվետտա

Կվետտա (փուշթու՝ Կվետտա (کوټه)` ամրոց), քաղաք Պակիստանի արևմտյան մասում, Բելուջիստան նահանգում։ Այն Բելուջիստան նահանգի նահանգակենտրոնն է։ Տեղացիները քաղաք անվանում են «Պակիստանի պտղատու այգի»։ Քաղաքը իրենից մի յուրահատուկ ամրոց է ներկայացնում, որը բոլոր կողմերից շրջափակված է լեռներով։ Քաղաքի բնակչությունը արագ տեմպերով աճում է։ 1961 թվականի համեմատությամբ, քաղաքի բնակչությունը աճել է մոտ 8 անգամ։ Մասնագետները նշում են, որ 7 տարի անց քաղաքի բնակչությունը կհատի մեկ միլիոնը։


== Տնտեսություն ==
Կվետտան համարվում է Բելուջիստանի առևտրային կենտրոնը։ Քաղաքում զարգացած են արդյունաբերության հետևյալ ճյուղերը` մրգերի պահածոյացում և քրոմի արդյունահանում։ Կվետտայում լայն տարածում ունի այգեգործությունը, փայտագործությունը, կաշվի և գորգերի առևտուրը։


== Բնակչություն ==
Քաղաքում ապրում են բելուջներ և փուշթուներ։ Այս երկու ազգերին միավորում է իսլամը։ Խոսում են բելուջերեն և փուշթու լեզուներով։ Երկուսն էլ հնդեվրոպական լեզուներ են։ Բնակչությունը հիմնականում զբաղվում է քոչվոր անասնապահությամբ և գյուղատնտեսությամբ։ Աճեցնում են ցորեն, գարի, կորեկ, եգիպտացորեն և կարտոֆիլ։
Քաղաքի բնակչությունը ըստ տարեթվերի։


== Կրթություն ==
Քաղաքում առկա են մեծ քանակությամբ ուսումնական հաստատություններ։ Այստեղ են գտնվում Կվետտայի հրամանատարաշտաբային քոլեջը և Բելուջիստանի համալսարանը, որը նահանգի ամենահին բուհն է։ Այստեղ սովորում է մոտ 6000 ուսանող։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կիսահաղորդչային դիոդ

Կիսահաղորդչային դիոդ, երկէլեկտրոդ կիսահաղորդչային սարք, որի գործողությունը հիմնված է կիսահաղորդչի տարբեր հաղորդականության (խոռոչային և էլեկտրոնային) երկու տիրույթների սահմանում առաջացող 
  
    
      
        p
        −
        n
      
    
    {\displaystyle p-n}
   անցման հատկությունների վրա։ Կ. դ. ունի ոչ սիմետրիկ վոլտ–ամպերային բնութագիր, որի հետևանքով մի բևեռայնության դեպքում սարքով անցնող հոսանքն անհամեմատ ավելի մեծ է, քան հակառակ բևեռայնության դեպքում։ Կիսահաղորդչային դիոդի տարատեսակներն են ստաբիլիտրոնը, վարիկապը, թունելային դիոդը, ֆոտոդիոդը, լուսադիոդը. վերջինում օգտագործվում է էլեկտրական հոսանքի ազդեցությամբ որոշ 
  
    
      
        p
        −
        n
      
    
    {\displaystyle p-n}
   անցումների լուսարձակման երևույթը։ Կիսահաղորդչային դիոդների հիմնական առանձնահատկություններն են փոքր չափերը, զանգվածը, իներտությունը, սպառման փոքր հզորությունը, լայն սահմաններում պարամետրերի կառավարման հնարավորությունը, ծառայության մեծ ժամկետը, որոշ դիողների պարամետրերի ուժեղ ջերմաստիճանային կախումը։ Կիսահաղորդչային դիոդը կիրառվում է փոփոխական հոսանքի ուղղման, մոդուլված տատանումների դետեկտման, հաճախականությունների փոխակերպման, տատանումների ուժեղացման համար, ինչպես նաև ռադիոտեխնիկական և էլեկտրոնային սարքերում՝ իբրև կառավարվող տարր (ռադիոհաճախականությունների բոլոր տիրույթներում)։
(2445) Բլաժկո

(2445) Բլաժկո (անգլ.՝ Blazhko), աստերոիդ աստերոիդների հիմնական գոտում։ Հայտնաբերվել է 1935 թվականի հոկտեմբերի 3-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 2,269333 ա. մ., առավելագույնը մոտենում է 1,9364 ա. մ. հեռավորության վրա և հեռանում 2,6023 ա. մ.։ Արեգակի շուրջ մեկ ամբողջական պտույտ է կատարում 1248,66 երկրային օրվա ընթացքում, իր ուղեծրով շարժվելով միջինում 0,288308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2445) Բլաժկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նևիանո

Նևիանո (իտալերեն՝ Neviano), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 5925 մարդ, բնակչության խտությունը կազմում է 370 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 73040, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0836 610711 — 0836 610719
Էլեկտրոնային փոստ՝ sindaco@comune.neviano.le.it
Պաշտոնական կայք՝ http://www.comune.neviano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Կարեն Առաքելյան (այլ կիրառումներ)

Կարեն Առաքելյան, կարող է վերաբերել՝

Կարեն Արամայիսի Առաքելյան, հայ ազատամարտիկ, Արցախյան ազատամարտի մասնակից
Կարեն Վահիկի Առաքելյան, հայ ազատամարտիկ, Արցախյան ազատամարտի մասնակից
Անդրե Մարկոն

Անդրե Մարկոն (ֆր.՝ André Marcon, հուլիսի 6, 1948(1948-07-06), Սենտ Էտիեն), թատրոնի, կինոյի և հեռուստատեսության ֆրանսիացի դերասան։


== Կենսագրություն ==
Անդրե Մարկոն ծնվել է 1948 թվականի հուլիսի 6-ին Սեն-Էտեն քաղաքում (Լուարա դեպարտամենտ, Ֆրանսիա)։ Նա իր դերասանական կարիերան սկսել է 1960-ական թվականների վերջին թատրոնում, որտեղ մինչ այժմ աշխատում է։ Նա խաղացել է Շեքսպիրի, Մոլիերի, Մարիովոյի, Վալերա Նովարինայի և այլնի պիեսների բեմադրություններում։
Կինոյում Անդրե Մարկոն առաջնելույթ է կատարել  1977 թվականին։ Նա խաղացել է հիմնականում դրվագային և օժանդակ դերեր։ Դերասանական գործունեության ընթացքում նա խաղացել է ավելի քան 70 դերերում կինոյում և հեռուստատեսությունում։ Նա նկարահանվել է այնպիսի ռեժիսորների մոտ, ինչպիսիք են` Քոլին Սերրոն, Միշել Դևիլը, Ժակ Ռիվետը, Իվ Անժելոն, Օլիվյե Ասայասը, Բերտրան Բոնելոն, Գիյլոմ Գալյենը, Բենուա Ժակոն և այլն։
2016 թվականին Մարկոն գլխավոր դեր է մարմնավորել Կասսավե Ջանոլիի «Մարգարիտա» ֆիլմում, որի համար առաջադրվել է 2016 թվականի «Սեզար» կինոմրցանակին ՝ «Երկրորդ պլանի լավագույն դերասան» անվանակարգում։
Հեռուստատեսության համար Անդրե Մարկոն, ի թիվս այլ բաների, մարմնավորել է իրական պատմական գործիչների, մասնավորապես ՝ Հոնոր դե Բալզակին (տ. «Ժորժ Սադ, ազատ կին», 1994 թվական), Լուի Փաստերա (տ. «Պաստեր, մարդը, ով տեսել է», 2011) և Ֆրանսուա Միտերանդ («Սրբավայր», 2015)։


== Ֆիլմագրություն ==


== Ծանոթագրություններ ==


== Արտաքին հղումներ ==
Անդրե Մարկոն Internet Movie Database կայքում
Մարկոն(չաշխատող հղում)(ֆր.) на сайте AlloCiné
Աստերոիդների ցանկ (48201-48300)

Աստերոիդների ցանկ (48101-48200)  • Աստերոիդների ցանկ  • Աստերոիդների ցանկ (48301-48400)
 Աստերոիդների ցանկ (48101-48200)  • Աստերոիդների ցանկ  • Աստերոիդների ցանկ (48301-48400)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Բենդևան

Բենդևան, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պիրս Գանոն

Պիրս Գանոն (անգլ.՝ Pierce Gagnon; հուլիսի 25, 2005(2005-07-25), Ատլանտա), ամերիկացի դերասան։ Առավել հայտնի դերը Սիդայի դերն է «Ժամանակի հանգույց» ֆիլմում և Իտանա Վուդսայի դերը «Մարդկային ցեղը» սերիալում։


== Կենսագրություն ==
Պիրս Գանոնը ծնվել է 2005 թվականի հուլիսի 25-ին Ատլանտայում՝ Ջորջիայում։ Պիրսը ունի փոքր երեք եղբայր և մեկ քույր, որոնցից մեկը դերասան Սթիլ Գանոնն է։ Ներկայում Պիրսը ընտանիքի հետ միասին ապրում է Կեննեսոյում՝ Ջորջիայում։
Պիրսը կինոյում դեբյուտել է 2010 թվականին՝ խաղալով ոչ մեծ դերեր «Խենթեր» և «Տան ճանապարհը» ֆիլմերում։ 2012 թվականին խաղացել է «Մի ծառի բլուրը» սերիալի 7 էպիզոդներում և «Ժամանակի հանգույց» ֆիլմում։ 2013 թվականին հայտնվել է «Մեծ որոտ» հեռուստաֆիլմում։ 2014 թվականին հնչունավորել է Թիագո թութակին՝ «Ռիո 2» մուլտֆիլմում, նաև խաղացել է «Ցանկանում եմ լինել այստեղ» և «Սուրբ Ծննդյան հրաշք» ֆիլմերում։ 2014 թվականից մինչև 2015 թվականը խաղացել է «Մարդկային ցեղը» սերիալի գլխավոր դերերից մեկում։ 2015 թվականին նկարահանվել է «Ապագայի երկիր» ֆիլմում։ 2017 թվականին խաղացել է «Թվին Պիկս»-ի նոր եթերաշրջանում։
Գանոնը ճանաչվել է լավագույն դերասաններից մեկը՝ մինչև քսան տարեկան։


== Ֆիլմագրություն ==


== Մրցանակներ և նոմինացիաներ ==


== Ծանոթագրություն ==


== Արտաքին հղումներ ==
Пирс Ганьон Internet Movie Database կայքում
Վինտերսվեյկ

Վինտերսվեյկ (հոլ.՝ Winterswijk ( արտասանություն)), համայնք Նիդերլանդների Խելդերլանդ մարզում։ Տարածքը 138,25 կմ² է, բնակչությունը՝ 29.310 (2011 թ.)։ Մեկ շնչի տարեկան միջին եկամուտը 11.900 եվրո է։
Սեմկա Սոկոլովիչ-Բերտոկ

Սեմկա Սոկոլովիչ-Բերտոկ (բոս․՝ Semka Sokolović-Bertok, դեկտեմբերի 22, 1935(1935-12-22), Սարաևո, Հարավսլավիայի Թագավորություն - մարտի 4, 2008(2008-03-04), Զագրեբ, Խորվաթիա), Հարավսլավացի և բոսնիացի դերասանուհի։ Նա խաղացել է թատրոնում ավելի քան 70 դեր և ավելի քան 50 դեր ֆիլմերում։ Նա նաև իր երիտասարդ տարիներին շատ խոստումնալից շախմատիստ էր , որը 8 անգամ նվաճել էր Խորվաթիայի պատանեկան շախմատի առաջնությունը։


== Կենսագրություն ==
Սեմկա Սոկոլովիչը ծնվել է Սարաևոյում Բոսնիա և Հերցեգովինա գտնվող բոսնիական ընտանիքում։ Մայրը՝ Աբիդան, դերձակուհի էր։ Նրա հայրը՝ Ռասիմը, ֆինանսական տեսուչ էր, նա մահացավ, երբ Սեմկան երեք տարեկան էր։ Նրա ավագ քույրը, Բադենան (1929-1969), դարձել էր երգչուհի (մեցցո-սոպրանո)։ Նրա ամուսինը խորվաթ շախմատիստ Մարիո Բերտկն էր։
Զագրեբի Դրամատիկական Ակադեմիան ավարտելուց հետո Սեմկա Սոկոլովիչը Զագրեբում խաղացել է Բրանկո Հավելլայի անվան դրամատիկական թատրոնում։ Բացի Զագրեբի թատրոնում աշխատելուց, նա հայտնվեց կինոյի բազմաթիվ դերերում։ Առաջին դեբյուտային ֆիլմը, U mreži-ը, թողարկվել է 1956 թվականին։ Բացի դրանից, նա հանդես է եկել 1967 թվականի  Kineski zid հեռուստաֆիլմում (Մաքս Ֆրիշի «Չինաստանի պատը» ներկայացման ադապտացիան)։ Նա հանդես է եկել նաև «Ապակե տիկնիկների կարճ գիշերը» ֆիլմում (1971, ռեժիսոր՝ Ալդո Լադո)։
Roko i Cicibela ֆիլմում հեռուստատեսային ֆիլմում (1978, ռեժիսոր՝  Սթիպե Դելիչ), նա խաղում էր կնոջ գլխավոր դերը։ Սոկոլովիչ-Բերտոկը նկարահանվել է նաև ուսուցչուհու դերում՝ երգիծական Мастера, мастера! ֆիլմում (1980, ռեժիսոր՝ Գորան Մարկովիչ)։ Նրա վերջին ֆիլմը Traktor, ljubezen in Rock’n’Roll-ն էր (2008, ռեժիսոր՝ Բրանկո Դուրիչ)։
2008 թվականի մարտին Սոկոլովիչի որդին՝ Մարիո Բերտոկը, հայտնեց ինսուլտից հետո ներքին արյունահոսությունից նրա մահվան մասին։ Թաղվել է Միրոգոյ գերեզմանատանը։


== Ծանոթագրություններ ==


== Գրականություն ==
Bertok-Sokolović, Semka // Tko je tko u Hrvatskoj, 1993


== Արտաքին հղումներ ==
Սեմկա Սոկոլովիչ-Բերտոկ (անգլ.) Internet Movie Database կայքում
Նովի Գորոդոկ (քաղաքատիպ ավան, Կեմերովսկի շրջան)

Անվան այլ կիրառումների համար տե՛ս՝ Նովի Գորոդոկ (այլ կիրառումներ)Նովի Գորոդոկ (ռուս.՝ Новый Городок), քաղաքատիպ ավան Ռուսաստանի Կեմերովոյի մարզի Կեմերովսկի շրջանի կազմում։
Բնակչությունը 2010 թվականին գրանցված տվյալներով կազմում էր 15669 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիդովո (ավան, Սիմֆերոպոլի շրջան)

Անվան այլ կիրառումների համար տե՛ս՝ Դավիդովո (այլ կիրառումներ)Դավիդովո (ուկրաիներեն՝ Давидове, Ղրիմի թաթարերեն՝ Şeyhköy), ավան Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Շևչենկովսկի։
2001 թվականի տվյալներով Դավիդովո ավանում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սիմեոն Սյունակյաց

Սիմեոն Սյունակյաց (ասորերեն՝ ܫܡܥܘܢ ܕܐܣܛܘܢܐ, հին հունարեն՝ Συμεών ὁ Στυλίτης, 389, Սիս, Կիլիկիա - սեպտեմբերի 2, 459, Քալաթ Սիման, Սիրիա), Ընդհանրական Եկեղեցու նշակավոր սուրբ, քրիստոնեական վանականության հիմնադիրներից մեկը։


== Կենսագրություն ==
Սիմեոն Սյունակյացն ինքն անձամբ ոչ մի աշխատանք չի գրել. մի շարք գիտնականներ հավանական են համարում, որ նա գրաճանաչ չի եղել։ Սիմեոն Սյունակյացի կյանքի և գործունեության վերաբերյալ կարևոր տեղեկություններ են հաղորդում մի շարք պատմական աղբյուրներ, որոնցից իր պարունակած կարևոր տեղեկություններով հատկապես աչքի է ընկնում դեռևս Սիմեոնի կենդանության օրոք Թեոդորետոս Կյուրացու կողմից գրված «Եկեղեցական պատմություն» աշխատությունը։ Սիմեոն Սյունակյացի կենսագրության մասին կարևոր տեղեկություններ են պարունակում նաև անհայտ հեղինակների կողմից ստեղծված նրա հունարեն և ասորերեն վարքերը, որոնք գրվել են սրբի վախճանից հետո։

Սիմեոն Սյունակյացը ծնվել է 389 թվականին Կիլիկիայի Սիս բնակավայրում՝ հունախոս քրիստոնյա գյուղացու ընտանիքում։ Սկզբնական ժամանակ զբաղվել է հովվությամբ, սակայն մի անգամ եկեղեցում նա լսում է Ղուկասի Ավետարանի Զ, 21-26 հատվածը և որոշում իրեն ամբողջությամբ նվիրել Աստծուն։ Նա մտնում է վանք և մնում այնտեղ 10 տարի։ Սակայն վանքի կյանքը նրան չի բավարարում, և նա որոշում է իրեն նվիրել խիստ ճգնակեցության։ Դրա համար ընտրում է մի անմարդաբնակ վայր և այնտեղ կառուցում մի սյուն, որի վրա էլ սկսում է բնակվել և ըստ ավանդության այլևս երբեք չի լքում այն։ Նա վախճանվում է 459 թվականին։ Սիմեոնի մահից հետո նրա ճգնավայրը դառնում է քրիստոնեական կարևոր ուխտատեղի, որն այժմ գտնվում է ժամանակակից Սիրիայի հյուսիսում և կրում է Քալաթ Սիման անվանումը։


== Գրականություն ==
Almut-Barbara Renger/Alexandra Stellmacher: Der Asketen- als Wissenskörper. Zum verkörperlichten Wissen des Simeon Stylites in ausgewählten Texten der Spätantike. In: Zeitschrift für Religions- und Geistesgeschichte 62 (4), 2010, 313-338.
Hugo Ball: Byzantinisches Christentum: Drei Heiligenleben. Insel, Frankfurt am Main 1979, ISBN 3-458-04965-7; Neuauflage, herausgegeben und kommentiert von Bernd Wacker: Wallstein Verlag, Göttingen 2011, ISBN 978-3-89244-779-5
Peter Bamm: Frühe Stätten der Christenheit, München 1960, S. 189 ff.
Hartmut Gustav Blersch: Die Säule im Weltgeviert: der Aufstieg Simeons, des 1. Säulenheiligen. (Sophia; Bd. 17). Paulinus, Trier 1978, ISBN 3-7902-1447-7
Nicolaus Heutger: Symeon Stylites der Ältere. In: Biographisch-Bibliographisches Kirchenlexikon (BBKL). Band 11, Bautz, Herzberg 1996, ISBN 3-88309-064-6, Sp. 353–356.
Wolfgang Hildesheimer: Auf den zweiten Blick. In: Die Geschichtenerzähler – Neues und Unbekanntes von Allende bis Zafón. Suhrkamp, Frankfurt am Main 2008, ISBN 978-3-518-46000-9


== Ծանոթագրություններ ==


== Տես նաև ==
Ասորական եկեղեցական հայրեր


== Արտաքին հղումներ ==
Սուրբ Մամասի, Փիլիկտիմոնի և Սիմեոն Սյունակյացի հիշատակության օր Archived 2018-09-05 at the Wayback Machine.(հայ.)
Սուրբ Սիմեոն Սյունակյաց(հայ.)
Սուրբ Սիմեոն Սյունակյաց (+459)(հայ.)
Այծի և ոչխարի մասին

Այծի և ոչխարի մասին (ռուս.՝ Про козла и барана), 2005 թվականին նկարված ռուսական անիմացիոն ֆիլմ, որը նկարահանվել է «Անիմոս» ստուդիայում։ Ռեժիսոր Սերգեյ Գլագոլևը ստեղծել է մուլտֆիլմն ըստ Յուրի Կովալի հեքիաթի։


== Սյուժե ==
Ձմռանը Կոզմա Միկիտիչ այծին և Բորիսիչ ոչխարին դուրս է անում ծույլ տերը, որը չի կարողանում նրանց կերակրել։ Նրանք գնում են անտառ` տնից գայլի գլուխը վերցնելով, որը դնում են պայուսակի մեջ։ Անտառում նրանք հանդիպում են կրակի շուրջը հավաքված գայլերի մի խմբի։ Այծը և ոչխարը ձևացնում են, որ իրենց պայուսակը լի է գայլի գլուխներով, և նրանք պատրաստվում են դոնդող պատրաստել։ Գայլերը վախենում են և փախչում։ Արջին հանդիպելուց հետո գայլերը վերադառնում են, իսկ այծն ու ոչխարըն այդ ժամանակ բարձրանում են կաղնու ծառի վրա։ Երբ գայլերը կաղնու տակ հավաքվում են, ոչխարն ընկնում է նրանց վրա, իսկ այծն ընկնում է արջի վրա։ Գայլերն ու արջը վերջնական վախենում են։ Այծն ու ոչխարը մնում են անտառում ապրելու, իսկ գայլերը նրանց օգնում են տնտեսության գործերով։


== Հեղինակներ ==
Ռեժիսոր` Սերգեյ Գլագոլև
Սցենարի հեղինակ` Սերգեյ Գլագոլև
Բեմադրող նկարիչ` Գալինա Էստիս
Օպերատոր` Ալեքսանդր Չեխովսկի
Հնչյունային ռեժիսոր` Վիկտոր Բրուս
Անիմատորներ` Սերգեյ Գլագոլև, Ֆազիլ Հասանով, Վլադիմիր Կադուխին, Յուլիյա Արոնովա, Իլյա Պանկրատով
Կոմպոզիտոր` Իլյա Շևց
Պրոդյուսեր` Թենգիզ Սեմյոնով
Դերերը հնչյունավորել են` Ալեքսեյ Բլոխին, Սերգեյ Ռյաբցև, Եվգենի Ռեդկո, Ալեքսանդր Պախոմով
Հեղինակները ներկայացված են ըստ մուլտֆիլմերի լուսագրերի։


== Մրցանակներ ==
Ֆիլմը մասնակցել է «Սյուզդալ-2006» անիմացիոն ֆիլմերի բաց ռուսական փառատոնի մրցութային ծրագրին։
2006 թվականի Բրեդֆորդ քաղաքի փառատոնի լավագույն մանկական ֆիլմ։


== Ծանոթագրություններ ==


== Արտաքին հղումներ ==
«Այծի և ոչխարի մասին» մուլտֆիլմը «Անիմատոր.ռու» կայքում
«Այծի և ոչխարի մասին» — animos.ru
Ալտու Պարանիբա Պիաուիենսիի գավառ

Ալտու Պարանիբա Պիաուիենսիի գավառ (պորտ.՝ Microrregião do Alto Parnaíba Piauiense), գավառ Բրազիլիայի Պիաուի նահանգում։ Մտնում է Պիաուի նահանգի հարավարևմտյան մարզի մեջ։ Բնակչությունը կազմում է 39 309 մարդ՝ 2006 թվականի տվյալներով։ Զբաղեցնում է 25 525,453 կմ² տարածք։ Բնակչության խտությունը՝ 1,5 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 102 502 122,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 685,52 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,615


== Գավառի կազմ ==
Գավառի կազմի մեջ են մտնում հետևյալ համայնքները.

Բայշա Գրանդի դու Ռիբեյրու
Ռիբեյրու Գոնսալվիս
Սանտա Ֆիլոմենա
Benetton B191

Բոլիդ Benetton B191 (անգլ.՝ Benetton B191), մրցարշավային ավտոմեքենա է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1991 թվականի մրցարշավին մասնակցելու համար։


== Ծանոթագրություններ ==
Գալդը

Գալդը, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա քաղաքից 5 կմ հարավ։


== Անվան ստուգաբանություն ==
Ըստ ավանդության Լենկթեմուրը մութն ընկելով է հասնում այս գյուղ և այն չի հասցնում ավերել։ Լենկթեմուրն ասում է «գալդը», որն դառնում է գյուղի անվանումը։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 30 տուն հայ բնակիչ։


== Պատմամշակութային կառույցներ ==
Գալդըն ուներ Ս. Հակոբ (կամ Ս. Սարգիս) անունով եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կանադայի գյուղատնտեսության և սննդի թանգարան

Կանադայի գյուղատնտեսության և սննդի թանգարան (ֆր.՝  Musée de l'agriculture et de l'alimentation du Canada), ազգային թանգարան Կանադայի Օնտարիո նահանգի Օտտավա քաղաքում։ Այն ցուցադրում է ժամանակակից ձևով աշխատող փորձարարական ֆերմա։ Դրա նպատակն է ցուցադրել Կանադայի ֆերմաների պատմությունը, այս ոլորտում գիտության և տեխնոլոգիաների ձեռքբերումները և ցույց տալ, թե ինչպես են դրանք ազդում կանադացիների կյանքի վրա։
Թանգարանում ներկայացվում են ցուցանմուշներ, հանրային ծրագրեր, հատուկ միջոցառումներ և կենդանի ցուցադրություններ։
Թանգարանում կազմակերպվում են նաև ճամփորդական ցուցադրումներ, որոնց ցուցանմուշները բերվում են Կանադայի այլ փոքր թանգարաններից։ Այն ունի բացօթյա «էներգիայի այգի», որպես ցուցադրվում են վերականգնվող էներգիայի աղբյուրներ։


== Կառավարում ==
Թանգարանը ղեկավարվում է Կանադայի գիտությունների և տեխնոլոգիաների թանգարանների ընկերության կողմից, որը պատասխանատու է Կանադայի գիտական և տեխնիկական ժառանգության պաշտպանության համար։ Ընկերությունն ունի մոտ 275 աշխատակից և պատասխանատու է երեք թանգարանների` Կանադայի  գյուղատնտեսության և սննդի թանգարանի, Կանադայի  գիտության և տեխնոլոգիաների թանգարանի և Կանադայի ավիացիայի ու տիեզերքի թանգարանի համար։
Թանգարանը կապված է Կանադայի թանգարանների ասոցիացիայի, Կանադայի տեղեկատվական ցանցի ժառանգության և Կանադայի վիրտուալ թանգարանի հետ։


== Ծանոթագրություններ ==


== Արտաքին հղումներ ==
http://cafmuseum.techno-science.ca/ Կանադայի գյուղատնտեսության և սննդի թանգարան. պաշտոնական կայք
Փիլիպոսյանց վանք

Փիլիպպոսյանց վանք (նաև՝ Փիլիպպոսյան վանք), հայկական առաքելական վանական համալիր պատմական Կիլիկիայի հայկական թագավորության տարածքում։ 
Միջին դարերում եղել է եպիսկոպոսական թեմի աթոռանիստ։ Հայտնի է, որ 12-րդ դարում վանքի եպիսկոպոսներից է եղել ոմն Գրիգոր եպիսկոպոս Փիլիպպոսյանցը, ով 1198 թվականին մասնակցել է Կիլիկյան Հայաստանի արքա Լևոն Բ-ի թագադրության հանդեսին։
Վանական համալիրի հստակ տեղը անհայտ է։


== Ծանոթագրություններ ==
Geschriebenstein

Geschriebenstein (գերմ.՝ [ɡəˈʃʁiːbm̩ˌʃtaɪ̯n] ), սովորաբար կոչվում է Írott-kő (հունգարերեն: [iːrotkøː]) անգլերեն աղբյուրներում, լեռ 884 մետր բարձրությամբ, որը գտնվում է Ավստրիայի և Հունգարիայի սահմանին։ Այն Կոսեգի լեռներում ամենաբարձր լեռն է, արևմտյան Հունգարիայի ամենաբարձր կետն է (Տրանդսանուբիա) և Բուրգենլանդի ամենաբարձր կետը։ Ավստրիական աղբյուրների համաձայն, նրա բարձրությունը 884 մետր է, հունգարական հղումներում հիմնականում հիշատակվում է 883 մետր։ Սահմանից դեպի Բուրգենլանդի կողմ ամենաբարձր կետը 879 մետր է։
Հունգարական նախկին անուններն են՝ Fenyőhegy և Szálkő: Ներկայիս անունը (Írottkő՝ հունգարերեն, Geschriebenstein՝ անգլերեն և գերմաներեն) կարող է թարգմանվել որպես գրված քար և հավանաբար ստացվել է սահմանային մակագրություններով քարերից Batthyány և Esterházy ընտանիքների սեփականությունների միջև։ Գագաթին կա 1913 թվականին կառուցված դիտարկման աշտարակ։ Այն կանգնած է ճիշտ և ճիշտ Ավստրիայի և Հունգարիայի սահմանի վրա։
2007 թվականի դեկտեմբերից սկսած, Ավստրիան և Հունգարիան սահմանը կարող են անցնել առանց պաշտոնական ընթացակարգի, քանի որ Հունգարիան միացել է Շենգենյան համաձայնագրին։
Ավստրիական կողմում ամենամոտ քաղաքներն են Ռեխնիցը և Լոկենհաուսը։ Հունգարիայի կողմում ամենամոտ շրջանը Վելեմն է, իսկ ամենամոտ քաղաքը՝ Կոսեգը։


== Ծանոթագրություններ ==


== Արտաքին հղումներ ==
Naturpark Geschriebenstein-Írottkő
Írottkő Nature Park Information Centre Archived 2010-05-03 at the Wayback Machine.
Awarded "EDEN - European Destinations of Excellence" non traditional tourist destination 2009
Գրքի օրը Իրանում

Գրքի օրը Իրանում (պարսկերեն՝ روز کتاب, Ruz-e ketab) — ընթերցանությանը և գրքին նվիրված տոն, որը նշվում Է Իրանում (նոյեմբերի 14-ին)։
Գրքի օրն անցկացվում է Գրքի ամենամյա շաբաթվա շրջանակներում, որի նպատակն է աշխարհին պատմել իրանական մշակույթի մասին և հասարակության մեջ ներդնել ընթերցանության մշակույթը։ Գրքի շաբաթը տեղի է ունենում աբանայի 24-ից 30-ը (նոյեմբերի 14-ից 21-ը)։
Այս պահին երկրի շատ նահանգներում, քաղաքներում և գյուղերում, դպրոցներում, համալսարաններում և մզկիթներում կազմակերպվում են գրքերի տոնավաճառներ, ցուցահանդեսներ, ընթերցանության մրցույթներ։ Բացի այդ, շաբաթվա ընթացքում գրքերը ներկայացնում են նոր հրատարակություններ, պարգևատրում լավագույն հրատարակիչներին, գրքեր նվիրում դպրոցներին և բացում նոր քաղաքային գրադարաններ:Ամեն տարի այս ժամանակահատվածում լրատվամիջոցները կազմակերպում են նաև մի շարք մրցույթներ՝ կապված գրատպության մշակույթի հետ։
Գրքի շաբաթվա ծրագրերից մեկի շրջանակներում մշակույթի և իսլամական կողմնորոշման նախարարությունը բացել է կրոնների գրադարան, որտեղ պահվում է ավելի քան 40 000 գիրք։ Այն համարվում է Մերձավոր Արևելքում ամենամեծը կրոնի ոլորտում։ Այս գրադարանը պարունակում է գրքեր պարսկերեն, միջին պարսկերեն, արաբերեն, գերմաներեն, անգլերեն, ֆրանսերեն, ինչպես նաև եբրայերեն և սանսկրիտ լեզուներով։
Գրքի շաբաթվա ընթացքում հատուկ ուշադրություն է դարձվում երեխաներին։ Գրքերի հանդեպ սերը փորձում են սերմանել փոքր տարիքից։ Այսպես, երեխաների և երիտասարդների ինտելեկտուալ զարգացման ինստիտուտը (Kanoon-e Parvaresh-e Fekri-e Koodakan va Nojavanan), որը հայտնի է որպես «Նախօրեին», ակտիվորեն զբաղվում է գրքի և ընթերցանության հետ կապված տարբեր միջոցառումների անցկացմամբ։ Կազմակերպությունը հիմնադրվել է 1965 թվականին։ Ի սկզբանե ինստիտուտի հիմնական նպատակներից մեկը մշտական և«շրջիկ» գրադարանների մեծ ցանցի ստեղծումն էր՝ մշակույթի և գրագիտության խթանման նպատակով։ Սկզբում «Նախօրեն» միայն թարգմանում էր Արևմտյան հեղինակների գործեր, ինչպիսիք են Հանս Քրիստիան Անդերսենը, բայց հետո սկսվեց սեփական գրքերի հրատարակումը, և «Նախօրե» դարձավ երեխաների համար բազմաթիվ գրականության ստեղծող։
Այժմ երեխաների և երիտասարդների մտավոր զարգացման Ինստիտուտն ունի 750 մշտական և 50 «շրջիկ» գրադարան, մի քանի թատրոններ, հրատարակչական և պրոդյուսերական կենտրոններ, աստղադիտարան, Մանկական ստեղծագործության թանգարան և կենսաբանական կայան։
2013-ի նոյեմբերին ռուս և իրանցի երեխաների բարեկամության շաբաթվա շրջանակներում «Նախօրեին» առաջին անգամ ժամանեց Ռուսաստան:Երեխաների համար կազմակերպվեց լայնածավալ ծրագիր, որը ներառում էր արհեստագործության, տիկնիկների պատրաստման, կոլաժի, գրչության տարբեր վարպետության դասեր, ինչպես նաև գրքերի ցուցահանդես և մանկական նկարների շնորհանդես։


== Ծանոթագրություններ ==
Նովոպրիմորսկի (Նեկլինովսկի շրջան)

Նովոպրիմորսկի (ռուս.՝ Новоприморский), ավան Ռուսաստանի Ռոստովի մարզի Նեկլինովսկի շրջանում։ Մտնում է Պրիմորսկի գյուղական համայնքի կազմի մեջ։
Ուրբի Էմանուելսոն

Ուրբի Վիտորրիո Դիեգո Էմանուելսոն (հոլ.՝ Urby Vitorrio Diego Emanuelson, հունիսի 16, 1986(1986-06-16), Ամստերդամ, Նիդերլանդներ), հոլանդացի պրոֆեսիոնալ ֆուտբոլիստ։ Կիսապաշտպան է, խաղում է նաև աջ եզրային պաշտպանի դիրքում։ Հանդես է գալիս իտալական Ռոմա ակումբի կազմում։


== Արտաքին հղումներ ==
Էմանուելսոնի պրոֆիլը soccerbase.com կայքում
Արմազի

Արմազցիխե (վրաց.՝ არმაზციხე) կամ Արմազ, Արմազի (վրաց.՝ არმაზი), հին վրացական պետության առաջին մայրաքաղաք, հնադարյան բերդաքաղաք (մ. թ. ա. 3-րդ - մ. թ. 6-րդ դարեր)։ Գտնվում էր ժամանակակից Մցխեթից 2 կմ հյուսիս-արևմուտք և Թբիլիսիից 22 կմ հյուսիս, Կուր գետի ափին, Հայաստանից, Աղվանքից, Կողքիսից և Հյուսիսային Կովկասից եկող ճանապարհների խաչմերուկում, պատմական Մեծ Մցխեթի մասն է։ Արմազիի հնագույն անունն է Քարթլի։ Քարթլի բնակավայրը, որպես լուսնի պաշտամունքի հիմնական սրբավայր, կոչվել է Արմազի և նրա դիմաց՝ Կուր գետի հյուսիսային ափին տարածված Մցխեթի հետ դարձել (մինչև մ. թ. VI դ.) Վիրքի մայրաքաղաքը։ Քաղաքն ուներ միջնաբերդ (Արմազցիխե, Բագինեթ)՝ հայտնի պաշտպանական, հասարակական, պաշտամունքային ու բնակելի կառույցներով։ Պեղումների ժամանակ հայտնաբերվել են պալատական շենք, բաղնիք, վրաց բդեշխների (պիտիաշխների) դամբարաններ։ Գտնվել են 1-ից - 3-րդ դարերի նյութական մշակույթի մնացորդներ, հունարեն ու արամեերեն արձանագրություններ։ Ծաղկման ժամանակաշրջանն էր մ.թ. առաջին դարերը, սակայն 730 թվականին այն արաբական արշավանանքների հետևանքով ոչնչացվել է։


== Տես նաև ==
Դզալիս
Ծիծամուր


== Արտաքին հղումներ ==
Մցխեթի պատմական հուշարձանեներ Archived 2011-07-21 at the Wayback Machine. (վրաց.)
Հակոբ Վահրամ Չերչիյան

Հակոբ Վահրամ Չերչիյան, հայ մանկավարժ, ձեռագրաբան, Ստամբուլի Ռոբերտ քոլեջի մաթեմատիկայի, աշխարհագրության և գեղագրության պրոֆեսոր, որը հայտնի է Թուրքիայի առաջին նախագահ Մուստաֆա Քեմալ Աթաթուրքի ստորագրության մշակմամբ։


== Կյանք ==
Ազգությամբ հայ Հակոբ Վահրամ Չերչիյանը մանկավարժ էր։ Նա մեկնել է ԱՄՆ՝ «Պալմերի մեթոդն» ուսումնասիրելու համար, որն այդ ժամանակ լայն տարածում էր գտել։ Չերչիյանը հայտնի էր նրանով, որ այս մեթոդը դասավանդում էր իր պրոֆեսորական կարիերայի ընթացքում։ Նա վերադարձավ Ստամբուլ և դարձավ Ստամբուլի Ռոբերտ քոլեջի մաթեմատիկայի, աշխարհագրության և գեղագրության պրոֆեսոր։ Իր 40-ամյա քոլեջի կարիերայի ընթացքում Ռոբերտա Չերչիյանը վերապատրաստել է 10,000-ից պակաս ուսանողների։


=== Աթաթուրքի ստորագրություն ===

Թուրքական Հանրապետության սկզբնական տարիներին և Աթաթուրքի բարեփոխումների ժամանակ լատինատառ այբուբենը ներմուծվեց, որը փոխարինեց այն ժամանակ օգտագործվող պարսկա-թուրքական գրին։ Բարեփոխումների շրջանակում, համաձայն 1934 թվականի ազգանունների մասին օրենքի, Թուրքիայի քաղաքացիներից պահանջվում էր նաև ազգանուն կրել։ Մինչ այս Թուրքիայում ազզգանուն էին կրում երկրի քրիստոնյա և հրեա քաղաքացիները, իսկ մահմեդականները ազգանուններ չէին օգտագործում։ Մահմեդականները հիմնականում կոչվում էին իրենց սոցիալական կամ մասնագիտական տիտղոսներով, ինչպիսիք են «փաշա», «հոկա», «բեյ», «հանըմ», «էֆենդի» կամ նրանց անունները լրացվում էին իրենց հոր անուններով։ Ազգանուն պարտավոր էր ունենալ նաև Մուստաֆա Քեմալը, որին Թուրքիայի խորհրդարանը տվել է Աթաթուրք ազգանունը, որը նշանակում է «թուրքերի հայր»։ Խորհրդարանի շատ անդամներ, այդ թվում՝ Չերչիյանի նախկին աշակերտներից ոմանք, ենթադրել են, որ Աթաթուրքին իր անվան համար նոր ստորագրություն է պետք։ 1934 թվականի նոյեմբերի մի առավոտ խորհրդարանի անդամները առաջարկը ներկայացրին Չերչիյանին, որը նա ընդունեց։ Այդ գիշեր Չերչիյանը Աթաթուրքի համար ստորագրության 5 նմուշ է ստեղծում, որոնցից Թուրքիայի Հանրապետության հիմնադիրն անձամբ է ընտրել «Կ. Աթաթուրք» տարբերակը (նկարում պատկերվածը)։


== Ժառանգություն ==
Ըստ Հակոբ Չերչիյանի որդու՝ Դիքրան (Տիգրան) Չերչիյանի, 1938 թվականին Աթաթուրքի մահվանից հետո փորձ արվեց մոռացության մատնել իր հոր ներդրումը Աթաթուրքի ստորագրության մեջ. «Ոմանք փորձում էին ուրիշներին ներկայացնել որպես ստորագրության հեղինակ։ Ջանքեր եղան հորս մոռանալու համար։ Բայց ճշմարտությունը միշտ ջրի երես է դուրս գալիս»։


== Տես նաև ==
Հակոբ Դիլաչար


== Ծանոթագրություններ ==
Գեղանիստ (այլ կիրառումներ)

Գեղանիստ անվանումը կարող է վերաբերել

Գեղանիստ (Շիրակի մարզ), գյուղ ՀՀ Շիրակի մարզում։
Գեղանիստ (Արարատի մարզ), գյուղ ՀՀ Արարատի մարզում։
Բիա-Սաշոնիո

Բիա-Սաշոնիո (վրաց.՝ ბია-საშონიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Խոբիից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 207 մարդ։


== Ծանոթագրություններ ==
Կարասիխա (այլ կիրառումներ)

Կարասիխա, կարող է վերաբերել՝

Կարասիխա - գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։
Կարասիխա - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Ահա շիրիմն… իմ ընկերն էր…մի սովորութք ուներ նա

«Ահա շիրիմն… իմ ընկերն էր…մի սովորութք ուներ նա», Հովհաննես Թումանյանի քառյակներից, հեղինակը հավանաբար այն գրել է 1920 թվականին։


== Պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդ №160-ում պահպանվել է երկու ինքնագիր՝ թվագրված 30 հունվար։ Առաջին անգամ տպագրվել է Հովհաննես Թումանյանի երկերի ժողովածուի 6-րդ հատորի 76-րդ էջում։
Տպագրվում է ինքնագրից։


== Ծանոթագրություններ ==
Ելնիկիի շրջան

Ելնիկիի շրջան (ռուս.՝ Ельниковский район Мордовии, մոկշ.՝ Ельниконь аймак), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1935 թվականին։ Վարչական կենտրոնը՝ Ելնիկի։


== Աշխարհագրություն ==
Շրջանի տարածքի մակերեսը կազմում է 1056 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11995 մարդ։ Բնակչության խտությունը կազմում էր 11,36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հյուսիսային Հայկական Տավրոս

Հյուսիսային Հայկական Տավրոս, լեռնային համակարգ Հայկական լեռնաշխարհում, Գայլ, Ճորոխ և Արևմտյան Եփրատ գետերի միջև, Երզնկայից հյուսիս-արևմուտք, անցնում է Էրզրումի (պատմական Բարձր Հայքի) հյուսիսային սահմաններով, հասնում է Թորթումի լեռնաշղթային, ապա շարունակվում է արևելք մինչև Կարսի սարահարթի սահմանները։ Երկարությունը 650 կմ է, առավելագույն բարձրություն՝ 3537 մ (Լուսավորիչ)։ Կազմված է կավճի և պալեոգենի խիստ ծալքավոր և բեկորազատված կրաքարերից, մարմարներից, մերգելներից և ավազաքարերից։ Կան բազմամետաղների, շինանյութերի և հանքային ջրերի պաշարներ։
Հյուսիս և հյուսիսարևմտյան կողմում նրանք միանում են Հայոց լեռներին։ Իջնելով հարավ, նրանք կազմում են Սողանլուի (Վանանդի) շղթան, որը Կարսի սարահարթը բաժանում է Բասենից։ Այս լեռները պատած են անտառներով։ Այստեղով է անցնում Կարս–Էրզրում երկաթուղին։ Պատմական անցյալում Սողանլուի շղթան կոչվել է Մեծրաց լեռներ։
Բարձր Հայքի հյուսիսում ընկած շղթաներից նշանավոր են Դումլու-Դաղը, Թորթումի և Սպերի լեռները։ Թորթումի լեռների ճյուղավորություններում է գտնվում հրաբխային մի լեռ, որը ներկա քարտեզներում հայտնի է Վեսերչե Դաղ անվամբ, ունի 3300 մետր բարձրություն։ Իսկ Հայկական քարտեզներում հայտնի է Միխչիկ անվամբ։
Ճանապարհորդները նրա խառնարանը համեմատում են Վեզուվի խառնարանի հետ։


== Աղբյուրներ ==
Ավետիսյան Կ.Մ., Ավետիսյան Ա.Ա., Հայրենագիտական էտյուդներ։ «Սովետական գրող» հրատարակչություն, Երևան, 1979
Քաասուիտսուպ

Քաասուիտսուպ (գրենլանդ․՝ Qaasuitsup Kommunia, դան․՝ Qaasuitsup Kommune), 2009 թվականին Գրենլանդիայի չորս կոմունաներից մեկը։
Բնակչությունը՝ 17 687 մարդ (2012), ովքեր ապրում եմ 660 հազար կմ² տարածքում։ Խոշորագույն քաղաքը և վարչական կենտրոնը Իլուլիսատն է (4 528 մարդ, 2009)։ Ամբողջ բնակչությունը բնակվում է ծովափին և հարակից կղզիներում։ Մայրացամաքային մասը զբաղեցնում է սառույցը։
Քաասուիտսուպ կոմունան ներառում է նախկին Քաանաաք, Ուումանաք, Ուպերնավիկ, Քեքերտարսուաք, Իլուլիսատ, Կասիգիանգուտ և Աասիաատ կոմունաները։
Կոմունան ընդգրկում է ավելի մեծ տարածք, քան Ուկրաինայի, և գրեթե երկու անգամ Ֆինլանդիայի տարածքը։ Սա երկրորդ կարգի ամենամեծ վարչական միավոր է աշխարհում։ Կոմունան հյուսիս-արևմուտքում նեղուցով սահմանակցում է Կանադային։
Կոմունայի հյուսիսային մասում տեղակայված է Տուլե ավիաբազան (Պիտուֆիկ), որը վարչական առումով չի մտնում ոչ մի կոմունայի մեջ։


== Ծանոթագրություններ ==
Հոկտեմբերի 20

Հոկտեմբերի 20, տարվա 293-րդ (նահանջ տարիներին՝ 294-րդ) օրն է։

Տարվա ավարտին մնում է 72 օր։


== Դեպքեր ==
1818՝ Անգլիայի և ԱՄՆ-ի միջև որոշվում է սահման հյուսիսային 49-րդ զուգահեռականով
1944՝ խորհրդային բանակը և հարավսլավական պարտիզանները համատեղ ազատագրում են Բելգրադը
1968՝ ԱՄՆ նախկին առաջին տիկին Ժաքլին Քենեդին ամուսնանում է հույն նավատեր Արիստոտել Օնասիսի հետ
1998՝ Վրաստանում սկսվում է զինված ապստամբություն ընդդեմ երկրի նախագահ Էդուարդ Շևարդնաձեի
2011՝ լիբիացի ապստամբներն իր հայրենի Սիրթ քաղաքում հաշվեհարդար են տեսնում երկրի ղեկավար Մուամար Քադաֆիի հետ


== Ծնունդներ ==
1735 - Պետրոս Քալանթարյան, հայ բժիշկ (մ. տարեթիվն անհայտ է)
1819 - Կարոլ Միկուլի (Կարոլ Պստիկյան) Karol Mikuli հայկական ծագումով լեհ դաշնակահար (մ. 1897)
1854 - Արթյուր Ռեմբո Arthur Rimbaud ֆրանսիացի բանաստեղծ (մ. 1891)
1873 - Էլիզաբեթ Բերոուզ Աշեր Elizabeth Barrows Ussher ամերիկացի քրիստոնյա միսիոներ (մ. 1915)
1890 - Տիգրան Խրլոպյան, սփյուռքահայ հասարակական և մշակութային գործիչ (մ. 1968)
1899 - Արմեն Գուլակյան, հայ դերասան, ռեժիսոր, դրամատուրգ (մ. 1960)
1900 - Ջեկ Լինդսեյ, անգլիացի գրող, գրականագետ, հասարակական գործիչ
1913՝  Մայքլ Հակոբ Հակոբյան Jacob Michael Hagopian ամերիկահայ ռեժիսոր և պրոդյուսեր (մ. 2010)
1949 - Վալերի Բորզով Валерiй Пилипович Борзов ուկրաինացի վազորդ
1955 - Հայկ Հարությունյան, ռազմական գործիչ
1956 - Արարատ Սարգսյան, հայ նկարիչ
Արցախի պատերազմի մասնակիցներ՝
1965 - Քաջիկ Սարգսյան (զ.1991)
1967 - Սարգիս Ամիլյան (զ.1993 Քելբաջարում)
1971 - Սնուփ Դոգ Snoop Dogg ամերիկացի րեփեր և դերասան
1977 - Լեյլա Յոզեֆովիչ Leila Jozefowicz ամերիկա-կանադացի ջութակահարուհի
1992 - Մաթիա Դե Շիլյո Mattia De Sciglio իտալացի ֆուտբոլիստ
1922 - Գիվի Թոխաձե, վրացի դերասան


== Մահեր ==
1797՝ հայազգի պատմաբան Կղեմենս Խոդիկևիչ (*1715)
1913՝ հայ անասնաբույծ Ալեքսանդր Քալանթար (*1855)
1925՝ հայ ազատագրական շարժման գործիչ Արմենակ Եկարյան (1870)
1935՝ անգլիացի քաղաքական գործիչ Արթուր Հենդերսոն
1964 - ԱՄՆ 31-րդ նախագահ Հերբերտ Հուվեր (*1874)
1984՝
խորհրդային գրող Վադիմ Կոժևնիկով (*1909)
անգլիացի ֆիզիկոս Պոլ Դիրակ
1987՝ մաթեմատիկոս Անդրեյ Կոլմոգորով (*1903)
2011՝ Լիբիայի պետական և ռազմական գործիչ Մուամար Քադաֆի (*1940)


== Տոներ ==
Խոհարարի միջազգային օր
Վիճակագրության միջազգային օր
Քենիաթայի օր (մինչև 2010 թ.)
Քենիա
Շեշմե

Շեշմե, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
1661

1661 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1661 թվականն է, 
XVII դարի 61-րդ տարին։


== Դեպքեր ==


== Ծնունդներ ==
Մայիս 27 - Նաղաշ Հովնաթան, բանաստեղծ (վ.1722)


== Մահեր ==
Իլյավու

Իլյավու (պորտ.՝ Ílhavo; ['iʎɐvu]), Պորտուգալիայում գտնվող քաղաք, մունիցիպալիտետը միաժամանակ մտնում է Ավեյրու շրջանի մեջ։ Մտնում է նաև Պորտուգալիայի խոշոր քաղաքական ագլոմերացիայի կազմի մեջ Մեծ Ավեյրու։ Հին վարչական բաժանմամբ մտել է Բեյրա-Լիտորալ նահանգի մեջ։ Բնակչությունը թիվը հասնում է 17 հազար մարդ (քաղաքում) և 40,3 հազար մարդ (մունիցիպալիտետում)։ Տարածքը կազմում է 75,05 կմ²։
Քաղաքի հովանավորողը համարվում է Հիսուս Քրիստոսը։


== Աշխարհագրական դիրք ==
Քաղաքը գտնվում է 5 կն դեպի հարավ Ավեյրու քաղաքից։
Մունիցիպալիտետը գտնվում է․

Հյուսիսից — Ավեյրու մունիցիպալիտետից
Հյուսիս-արևելքից — Ավեյրու մունիցիպալիտետից
Հարավից — Վագուշ մունիցիպալիտետից


== Պատմություն ==
Քաղաքը հիմնադրվել է 1296 թվականին։


== Բնակրություն ==


== Մունիցիպալիտետի կազմը ==
Մունիցիպալիտետում մտնում են հետևյալ շրջանները․

Գաֆանյա դա Էնկարնասան
Գաֆանյա դա Նապարե
Գաֆանյա դու Կարմու
Իլյավու
Ապավ

Ապավ, հայկական արական անուն։ Ծագումն անհայտ է, ենթադրվում է, որ կարող է առաջացած լինել Ապով անունից, որովհետև Ղարաբաղի բարբառում ով-ը դառնում է ավ։


== Գործածություններ ==
Հիշատակված է Զանգեզուրում։
Հիշատակված է Ծարում, անթվական մի հիշատակարանում։


== Ծանոթագրություններ ==
Նրանք ունեն Հայրենիք

«Նրանք ունեն Հայրենիք» (ռուս.՝ «У них есть Родина»), խորհրդային գեղարվեստական ֆիլմ, որը նկարահանել են ռեժիսորներ Ալեքսանդր Ֆայնցիմերը և Վլադիմիր Լեգոշինը Մոսկվայի Մ․ Գորկու անվան գեղարվեստական ֆիլմերի կինոստուդիայում 1949 թվականին Սերգեյ Միխալկովի «Ես ուզում եմ գնալ տուն» (ռուս.՝ ««Я хочу домой»») պիեսի հիման վրա։
1951 թվականին ֆիլմի բեմադրության համար Ալեքսանդր Ֆայնցիմերն արժանացել է Ստալինյան երրորդ աստիճանի մրցանակի։


== Սյուժե ==
Խորհրդային հետախույզներ Դոբրինինը և Սորոկինը Արևմտյան Գերմանիայի տարածքում փնտրում են անգլիական հետախուզության հսկողության տակ հայտնված խորհրդային երեխաների որբանոցը և երեխաներին վերադարձնում են հայրենիք։


== Դերերում ==
Նատաշա Զաշչիպինա – Իրա Սոկոլովա
Լենյա Կոտով – Սաշա Բուտուզով
Պավել Կադոչնիկով – փոխգնդապետ Ալեքսեյ Պետրովիչ Դոբրինին
Վերա Մարեցկայա – Սաշա Բուտուզովի մայրը
Վսեվոլոդ Սանաև – մայոր Վսեվոլոդ Վասիլևիչ Սորոկին
Լիդիա Սմիրնովա – Սմայդա, մանկատան դաստիարակչուհի
Գենադի Յուդին – վարորդ Կուրտ
Ֆաինա Ռանևսկայա – սրճարանի տիրուհի ֆրաու Վուրստ
Վլադիմիր Սոլովյով – Ուպմանիս
Միխայիլ Աստանգով – ապաստանի ղեկավար կապիտան Ռոբերտ Սքոթ
Վիկտոր Ստանիցին – գնդապետ Բարքլի
Ալեքսանդր Խոխլով – Կուկ
Վերգիլի Ռենին – կապիտան Ջոնսոն
Յուդիֆ Գլիզեր – լրագրող Դոջ


== Նկարահանող խումբ ==
Բեմադրությունը՝ Ալեքսանդր Ֆայնցիմերի, Վլադիմիր Լեգոշինի
Սցենարի հեղինակ՝ Սերգեյ Միխալկով
Գլխավոր օպերատոր՝ Ալեքսանդր Գինցբուրգ
Նկարիչ՝ Ալեքսանդր՝ Դիխտյար
Կոմպոզիտոր՝ Արամ Խաչատրյան
Հնչյունային օպերատոր՝ Դմիտրի Ֆլյանգոլց
Ռեժիսոր՝ Վլադիմիր Գերասիմով
Օպերատոր՝ Գեորգի Ղարիբյան
Հագուստի նկարիչ՝ Զինաիդա Սվեշնիկովա
Ֆիլմի տնօրեն՝ Գ․ Խառլամով
ԽՍՀՄ կինեմատոգրաֆիայի նախարարության նվագախումբ
Դիրիժոր՝ Գրիգորի Համբուրգ


== Ծանոթագրություններ ==


== Արտաքին հղումներ ==
«У них есть Родина»(չաշխատող հղում)(ռուս.) Онлайн энциклопедия Кирилла и Мефодия
«У них есть Родина» на сайте «Энциклопедия отечественного кино»
««У них есть Родина»» RUSKINO.RU կայքում
Фильм «У них есть Родина» на сайте svr.tv-on-line.eu(չաշխատող հղում) (видео)
Օբերհաուզեն (Դանուբի Նոյբուրգ)

Անվան այլ կիրառումների համար տե՛ս՝ Օբերհաուզեն (այլ կիրառումներ)Օբերհաուզեն (գերմ.՝ Oberhausen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 2639 մարդ (2010 թվականի դեկտեմբերի 31-ի տվյալներով)։ Տարածքը 31.94 կմ² է։ Պաշտոնական կոդը՝ 09 1 85 150։


== Ծանոթագրություններ ==


== Արտաքին հղումներ ==
Պաշտոնական կայք
(684) Հիլդբուրգ

(684) Հիլդբուրգ (անգլ.՝ Hildburg), աստերոիդ աստերոիդների հիմնական գոտում։ Հայտնաբերվել է 1909 թվականի օգոստոսի 8-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,43207 ա. մ., առավելագույնը մոտենում է 2,3472 ա. մ. հեռավորության վրա և հեռանում 2,517 ա. մ.։ Արեգակի շուրջ մեկ ամբողջական պտույտ է կատարում 1385,36 երկրային օրվա ընթացքում, իր ուղեծրով շարժվելով միջինում 0,25986 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(684) Հիլդբուրգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իան Սոմերհոլդեր

Իան Սոմերհոլդեր (դեկտեմբերի 8, 1978(1978-12-08), Covington, Լուիզիանա, ԱՄՆ), ամերիկացի մոդել, դերասան և պրոդյուսեր է։ Առավել ճանաչված է դարձել՝ մարմնավորելով Դեյմոն Սալվատորեի կերպարը «Վամպիրի օրագրերը» հեռուստադրամայում և Բուն Քարլայլին՝ «Կորուսյալները» հեռուստասերիալում։


== Մանկություն և կարիերա ==
Իանը ծնվել և մեծացել է Քովինգտոնում (Լուիզիանա)` Էդնա և Ռոբերտ Սոմերհոլդերների ընտանիքում։ 10-13 տարեկան հասակում աշխատել է որպես մոդել, իսկ 17 տարեկանում որոշել է զբաղվել դերասանությամբ։ Իան Սոմերհոլդերը ծնվել է կապալառուի և մասաժիստի ընտանիքում։ Նա ապրում էր ծովեզրյա քաղաք՝ Մոնդեվիլում։ Քաղաքն այնքան փոքր էր, որ անգամ չուներ հիվանդանոց, այդ պատճառով մորը ծննդաբերելու ժամանակ տարել են ուրիշ քաղաք։ Նա ունի մեծ քույր՝ Ռոբին և եղբայր՝ Բոբին։ Երկուսի անունն էլ դրվել է ի պատիվ հոր՝ Ռոբերտի։ Հայրն ունի անգլիական և ֆրանսիական արմատներ, իսկ մայրը՝ իռլանդական և հնդկական։ Տասը տարեկան հասակում Իանը մոր շնորհիվ մտավ մոդելավորման բիզնես, ամեն տարի նա գնում էր Նյու Յորք նկարահանումների։ Նա ուներ պայմանագիր երեխաների մոդելավորման գործակալությունների հետ՝ Click, Next, Arlene Wilson։ Մի քանի տարի անց նա հնարավորություն ունեցավ դառնալ եվրոպական մոդել, նա եղավ Փարիզում, Լոնդոնում և Միլանում։ Նա «GUESS?» հագուստի դիզայնի դեմքն էր։


== Անձնական կյանք ==
«Երիտասարդ ամերիկացիները» (2000) ֆիլմի նկարահանումների ժամանակ Իանը հանդիպել է դիզայներ Սառա Մալեյտսոնի հետ, նրանք բաժանվել են 2003 թվականին և Իանը հանդիպել է Նիկի Հիլթոնի հետ (Փերիս Հիլթոնի քույրը)։ Մեկ տարի անց նրանք բաժանվել են։ 2006 թվականի գարնանը «US Magazine» ամսագիրը հայտնել է, որ Իանը հանդիպում է Մեգգի Գրեյսի հետ, որը «Մնալ կենդանի» սերալում մարմավորել էր Շեննոնի դերը։ Բայց դերասանները չեն հաստատել այդ լուրերը։
2011-2013 թվականներին հանդիպել է «Վամպիրի օրագրերը» հեռուստասերիալի գլխավոր դերասանուհու՝ Նինա Դոբրևի հետ։
Այժմ ամուսնացած է «Մթնշաղ» ֆիլմի դերասանուհի Նիկկի Րիդի հետ։


== Կարիերա ==
2000 թվականին նա մասնակցել է ամերիկյան մի հեռուստաերիալի նկարահանումներին։ Իսկ 2004 թվականին նրան հրավիրել են նկարահանվելու «Կորուսյալները» հեռուստասերիալում։ Չնայած նրա կերպարը մահացավ 20-րդ սերիայում, սակայն նա դեռ վերադարձավ իր կերպարին ևս 7 սերիաներում՝ 2005-2010 թվականների ընթացքում։
Սոմերհոլդերը նկարահանվել է «Վամպիրի օրագրերը» երիտասարդական դրամայում, որը ցուցադրվում է CW հեռուստաալիքով։ Սերիալում դերասանը խաղում է Դեյմոն Սալվատորե անունով վամպիրի դերը. սերիալը հիմնված է Լիզա Սմիթի համանուն գրքի վրա։ Ֆիլմերում նկարահանվելուց զատ՝ դերասանը ակտիվ զբաղվում է բարեգործությամբ։


== Ֆիլմագրություն ==


== Ծանոթագրություններ ==


== Աղբյուրներ ==

http://www.tvguide.com/celebrities/ian-somerhalder/154274
http://www.justjared.com/2010/02/28/ian-somerhalder-megan-auld-couple/
http://www.usmagazine.com/celebrity-news/news/vampire-diaries-nina-dobrev-ian-somerhalder-take-romance-public-2011196
http://www.usmagazine.com/celebrity-news/news/nina-dobrev-ian-somerhalder-break-up-201395
Խրեբտովայա

Խրեբտովայա (ռուս.՝ Хребтовая), քաղաքատիպ ավան Ռուսաստանի, Իրկուտսկի մարզի Նիժնելիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 1502 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլուբի (այլ կիրառումներ)

Գոլուբի, կարող է վերաբերել՝

Գոլուբի - գյուղ, Ուկրաինայի Պոլտավայի մարզի Ռեշետիլովկայի շրջանում
Գոլուբի - գյուղ, Ուկրաինայի Սումիի մարզի Բուրինի շրջանում
Գոլուբի - գյուղ, Ուկրաինայի Սումիի մարզի Լիպովա Դոլինայի շրջանում